9ኛው የኦህዴድ ጉባኤ በተለያዩ አጀንዳዎች ላይ ውይይት እያደረገ  ይገኛል
9ኛው የኦህዴድ ጉባኤው ዛሬም ቀጥሎ እየተካሄደ ሲሆን በተለያዩ አጀንዳዎች  ላይ ውይይት እየተደረገ  ይገኛል ።የኦህዴድ ሊቀመንበር  ዶክተር አብይ አህመድ በተለያዩ  አጀንዳዎች ላይ  ለተደረገው ውይይት  ማጠቃሊያ  ሠጥተዋል  ።ዶክተር  አብይ  እየተካሄደው ባለው ጉባኤ ላይ  እንደገለጹት  የኦህዴድ ሆነ ኦሮሞ  ድል አደረገ የሚባለው  ለኢትዮጵያ አንድነት ግንባታ  ሲሠራ  ነው ብለዋል ።አሁን በተገኘው ድል ከመኩራራትና እርስ በእርስ ከመጣላትም ለቀጣይ  ድል  መዘጋጅትና  መሥራት እንደሚገባ  ዶክተር  አብይ በጉባኤው  ተናግረዋል ።የሐሳብ አሸናፊነትና መልካም  ተጽዕኖን መፍጠር የሚቻለው  በጥንታዊ  የገዳ ሥርዓት ደንብ በሚያዘው መሠረት ሁሉንም  የአገሪቱን  ብሔሮች ፣ ብሔረሰቦችና  ሕዝቦችን የምናቅፍ ሲሆን ብቻ ነው ብለዋል ዶክተር አብይ በንግግራቸው ።ጠላቶቻችን የሚያውጁብንን ጦርነት ለመቋቋም እርስ በእርስ በመደማመጥ አንዱ ሌላውን  በመደገፍ  የተጀመረውን ጉዞ  ማስቀጠል  እንደሚገባ  ዶክተር  አብይ  ተናግረዋል ።ስትራቴጂካዊ የትግል ስልትና ጠንካራ አደረጃጀት ካለም የሚያጋጥሙ ፈተናዎች ለመቋቋም ያግዛል ብለዋል  ዶክተር አብይ ።በአገሪቱ  አሁን የተጀመሩት አይነት የዲፕሎማሲያዊ ሥራዎች  ባለፉት  ዓመታት ቢከናወኑ ኖሮም  ኡን እየታየ ያለውን ዓለምን ያስደመመ የዲፕሎማሲ ስኬቶችን  መፍጠር  ይቻልም እንደነበር  ዶክተር አብይ  በቁጭት ተናግረዋል ።የጉባኤው  ተሳታፊዎች ከመሥመር የመውጣት ፣ መተራረም ላይ  ክፍተት በመስተዋሉና  ይህም ለጉዞው  ቀጣይነት እንቅፋት በመሆኑ ትኩረት ተሠጥቶበት ሊሠራ እንደሚገባ ጠቁመዋል ።በጉባኤውም  ጠንካራ ወጣት አመራሮች  ወደፊት ለማምጣት  ምርጫዎች  ይካሄዳሉም ተብሏል ።በጅማ ከተማ  እየተካሄደ ባለው የኦህዴድ 9ኛ ጉባኤ  ለውይይት የቀረቡት  አጀንዳዎች  በሙሉ ተግባራዊ  እንዲደረጉ በሙሉ  ድምጽ ፀድቀዋል  ።   ጉባኤው በትናንትና ከሰዓት ውሎው የፕሬዚዲየም ኮሚቴ አባላት ምርጫ  አካሄዷል ።በትናንትናው ዕለት ምርጫውም ዶክተር አብይ አህመድ በኦህዴድ ሊቀመንበርነትና ሥራ አስፈጻሚነት ፣ አቶ ለማ መገርሳ በምክትል ሊቀ መንበርነትና ሥራ አስፈጻሚነት  ፣ ዶክተር ወርቅህ ገበየሁ የኦህዴድ ስራ አስፈፃሚ ኮሚቴ አባል እና ወይዘሮ አዳነች አቤቤ የኦህዴድ ማእከላዊ ጽህፈት ቤት ሀላፊ በመሆን ተመርጠዋል ።